ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
সংসদে অত্যাবশ্যক পণ্য  বিল, ২০২০ গৃহীত হয়েছে
এই বিলটি শুধু কৃষকদের মধ্যে নয়, উপভোক্তা এবং বিনিয়োগকারীদের জন্যও একটি ইতিবাচক পরিবেশ তৈরি করবে: শ্রী দানভে রাওসাহেব দাদারাও
এই আইনের ফলে হিমঘরগুলিতে আরও বিনিয়োগে বাড়বে, খাদ্য সরবরাহ ব্যবস্থা আরো আধুনিক হবে, দামে স্থিতিশীলতা আসবে, প্রতিযোগিতামূলক বাজারের পরিবেশ তৈরি হবে এবং কৃষিজ অপচয় বন্ধ হবে
নতুনদিল্লি, ২২ সেপ্টেম্বর, ২০২০
সিরিয়াল বা শস্য, ডাল, তেলবীজ, ভোজ্যতেল, পেঁয়াজ এবং আলু'র মতো পণ্যকে অত্যাবশ্যক জিনিসপত্রের তালিকা থেকে বাদ দেওয়া'র সংস্থান সংশ্লিষ্ট অত্যাবশ্যক পণ্য  আইন, ২০২০ আজ রাজ্যসভায় পাশ হয়েছে। এর আগে, কেন্দ্রীয় উপভোক্তা, খাদ্য ও গণবন্টন মন্ত্রকের প্রতিমন্ত্রী শ্রী দানভে রাওসাহেব দাদারাও, গত ৫ই জুন, ২০২০ জারী করা অধ্যাদেশের পরিবর্ত হিসাবে, ১৪ই সেপ্টেম্বর, ২০২০ লোকসভায় বিলটি পেশ করেন। বিলটি লোকসভায় ১৫ই সেপ্টেম্বর, ২০২০ অনুমোদিত হয়।
অত্যাবশ্যক পণ্য  আইন,২০২০- এর লক্ষ্য হল, বেসরকারী লগ্নীকারীদের ব্যবসায়িক কাজকর্মে অনাবশ্যক খবরদারি বা হস্তক্ষেপের আশঙ্কা দূর করা। উৎপাদন, মজুত, বহন , বন্টন ও সরবরাহের ক্ষেত্রে স্বাধীনতার ফলে আর্থিক শ্রীবৃদ্ধির পথ প্রশস্ত হবে এবং তা কৃষিক্ষেত্রে বেসরকারী লগ্নী বা বিদেশী প্রত্যক্ষ বিনিয়োগকেও আকৃষ্ট করবে । এটি কোল্ড স্টোরেজে বিনিয়োগ এবং খাদ্য সরবরাহ চেইনের আধুনিকীকরণেও সহায়তা করবে।
সরকার, নিয়ন্ত্রক পরিবেশের উদারীকরণের পাশাপাশি গ্রাহকদের স্বার্থ সুরক্ষার বিষয়টিও নিশ্চিত করেছেন। সংশোধনীতে বলা হয়েছে যে, যুদ্ধ, দুর্ভিক্ষ, অস্বাভাবিক মূল্যবৃদ্ধি এবং প্রাকৃতিক দুর্যোগের মতো পরিস্থিতিতে কৃষিজ খাদ্যসামগ্রীর ক্ষেত্রে কিছু নিয়ন্ত্রণের সংস্থান করা হতে পারে। তবে, কৃষিতে বিনিয়োগকারীরা যাতে নিরুৎসাহিত না হন, সেজন্য অংশগ্রহণকারীদের নির্দিষ্ট মজুত ও বন্টনে দাম নির্ধারণ এবং রফতানিকারীর পণ্য চাহিদা -- এ জাতীয় বিষয় এই নিয়ন্ত্রণ ব্যবস্থার বাইরে থাকেবে ।
আজ রাজ্যসভায় বিলটি পাশ হওয়ার আগে, এক প্রশ্নের উত্তর দিতে গিয়ে আলোচনায় অংশ নিয়ে উপভোক্তা বিষয়ক, খাদ্য ও গণবন্টণ প্রতিমন্ত্রী শ্রী দানভে রাওসাহেব দাদারাও বলেন যে, উপযুক্ত রক্ষনাবেক্ষণের অভাবে কৃষিজ পণ্যের অপচয় রোধ করতেও এই সংশোধনী প্রয়োজন । তিনি বলেন, এই সংশোধনী শুধু কৃষকদের মধ্যে নয়, উপভোক্তা এবং বিনিয়োগকারীদের জন্যও একটি ইতিবাচক পরিবেশ তৈরি করবে, যা অচিরেই আমাদের দেশকে স্বাবলম্বী করে তুলবে। তিনি আরো বলেন যে, এই সংশোধনী কৃষিক্ষেত্রে সামগ্রিক পণ্য সরবরাহ শৃঙ্খলা জোরদার করবে। সরকার কৃষকদের আয় দ্বিগুণ করার যে প্রতিশ্রুতি দিয়েছেন, কৃষিক্ষেত্রে বিনিয়োগ বৃদ্ধি এবং ব্যবসায়িক স্বাচ্ছন্দ্য বাড়ানোর মাধ্যমে এই আইন সেই লক্ষ্যপূরণেও সহায়তা করবে ।
পটভূমি:
ভারতে যখন বেশিরভাগ কৃষিপণ্যই উদ্বৃত্ত, তখন শুধুমাত্র অত্যাবশ্যক পণ্য আইনের জন্য উদ্যোক্তাদের আগ্রহ তলানিতে এসে ঠেকায়, হিমঘর, গুদাম, প্রক্রিয়াকরণ ও রফতানিতে বিনিয়োগের সুযোগের অভাবে কৃষকরা ভাল দাম পেতে পারছেন না। খুব ভাল ফলন হলেও, কৃষিপণ্যের পচনশীলতার জন্য কৃষকরা প্রচুর ক্ষতির সম্মুখীন হন। এই আইন, হিমঘরে বিনিয়োগ বৃদ্ধি এবং খাদ্য সরবরাহ শৃঙ্খলার আধুনিকীকরণে সহায়তা করবে। দামের স্থিতিশীলতা আসায়, কৃষক এবং গ্রাহক উভয়েই উপকৃত হবেন। এটি প্রতিযোগিতামূলক বাজারের পরিবেশ তৈরি করবে এবং সংরক্ষণের সুবিধার অভাবে ঘটে এমন কৃষিপণ্যের অপচয়ও রোধ করবে।
(CG/AC
প্রধানমন্ত্রীরদপ্তর
বিশ্ব তীরন্দাজী চ্যাম্পিয়নশিপে ভারতের জন্য প্রথম স্বর্ণপদকজয়ী মহিলা কম্পাউন্ড দলকে প্রধানমন্ত্রীর অভিনন্দন
নতুন দিল্লি, ৫ আগস্ট , ২০২৩
প্রধানমন্ত্রী শ্রী নরেন্দ্র মোদী বার্লিনে অনুষ্ঠিত বিশ্ব তীরন্দাজী চ্যাম্পিয়নশিপে ভারতের জন্য প্রথম স্বর্ণপদকজয়ী মহিলা কম্পাউন্ড দলকে অভিনন্দন জানিয়েছেন।
এক ট্যুইটবার্তায় প্রধানমন্ত্রী বলেছেন;
"বার্লিনে অনুষ্ঠিত বিশ্ব তীরন্দাজী চ্যাম্পিয়নশিপে ভারতের জন্য প্রথম স্বর্ণপদক জয় করেছে আমাদের মহিলা কম্পাউন্ড দল - যা দেশের জন্য অত্যন্ত গর্বের। আমাদের চ্যাম্পিয়নদের অনেক অভিনন্দন। তাঁদের কঠোর পরিশ্রম ও অধ্যাবসায়ের কারণেই এই অভূতপূর্ব সাফল্য এসেছে।"
(AC/CB/AS/
প্রধানমন্ত্রীরদপ্তর
মুম্বাই সমাচার পত্রিকার দ্বিশতাব্দী মহোৎসব অনুষ্ঠানে যোগ দিলেন প্রধানমন্ত্রী
এই সংবাদপত্রটিকে ভারতের দর্শন ও তার বহিঃপ্রকাশের একটি মাধ্যম রূপে বর্ণনা করলেন তিনি
সমালোচনার পাশাপাশি ইতিবাচক সংবাদ পরিবেশনের দায়িত্ব রয়েছে সংবাদমাধ্যমের - বললেন তিনি
নয়াদিল্লি, ১৪ জুন, ২০২২
আজ মুম্বাইতে মুম্বাই সমাচার-এর দ্বিশতাব্দী মহোৎসবে অংশগ্রহণ করেন প্রধানমন্ত্রী শ্রী নরেন্দ্র মোদী। এই উপলক্ষে একটি স্মারক ডাকটিকিটও প্রকাশ করেন তিনি।
প্রধানমন্ত্রী তাঁর ভাষণে স্মরণ করেন যে মুম্বাই সমাচার-এর সূচনাকালে পরাধীনতার শৃঙ্খল এতটাই কঠিন ছিল যে কোনও ভারতীয় ভাষায় সংবাদপত্র প্রকাশের কথা চিন্তাই করা যেত না। সেই যুগে দেশীয় ভাষায় একটি সংবাদপত্র প্রকাশের পথিকৃৎ হয়ে ওঠে মুম্বাই সমাচার পত্রিকাটি। তিনি বলেন, বহু সহস্র বছর ধরে ভারতবর্ষের ইতিহাস থেকে আমরা অনেক কিছুই শিক্ষালাভ করেছি। মহাত্মা গান্ধী এবং সর্দার প্যাটেলও মুম্বাই সমাচার পত্রিকাটির বহু উল্লেখ করেছেন। মুম্বাই সমাচার-এর দ্বিশতাব্দী মহোৎসব তাই উচ্চস্তরের সাংবাদিকতার পাশাপাশি দেশপ্রেমের স্মৃতিও আমাদের মনে উস্কে দেয়। 'আজাদি কা অমৃত মহোৎসব'-এর সঙ্গে এক বিশেষ মেলবন্ধন ঘটেছে এই দ্বিশতাব্দী মহোৎসব উদযাপনের উপলক্ষটির। ভারতের স্বাধীনতা আন্দোলনে সাংবাদিকতার অবদান এবং জরুরি অবস্থা প্রত্যাহারের পর ভারতে গণতন্ত্রের পুনঃপ্রতিষ্ঠার কথাও স্মরণ করেন তিনি।
শ্রী মোদী বলেন, বিদেশিদের প্রভাব ও প্রতিপত্তিতে এই শহরটি যখন বম্বে রূপে গড়ে ওঠে, তখনও মুম্বাই সমাচার তার মূল থেকে কোনও অংশেই বিচ্যুত হয়নি। সাধারণ মুম্বাইবাসীর একটি সংবাদপত্র হিসেবে এটির অস্তিত্ব ছিল তখন থেকেই এবং বহু চড়াই-উৎরাই পেরিয়েও এর গৌরব আজও অমলিন রয়ে গেছে। সেদিক থেকে মুম্বাই সমাচার শুধুমাত্র একটি সংবাদমাধ্যমই নয়, বরং এক ঐতিহ্যের উত্তরাধিকার। ভারতের দর্শন এবং তা প্রকাশের একটি মাধ্যম হয়ে উঠেছে এই পত্রিকাটি। মুম্বাই সমাচার পত্রিকার ওপর দিয়ে অতীতে যে ঝড়-ঝাপটা বয়ে গেছে তা সামলে উঠতে ভারত যে কতটা দৃঢ় হয়ে উঠতে পারে তার প্রমাণ আমরা চাক্ষুষ করেছি।
প্রধানমন্ত্রী বলেন, সংবাদপত্র এবং সংবাদমাধ্যমের কাজই হল সংবাদ পরিবেশনের পাশাপাশি সাধারণ মানুষকে সচেতন করে তোলা। সামাজিক কাঠামোর মধ্যে অথবা দেশের শাসন ব্যবস্থায় যদি কোনরকম ভুলভ্রান্তি বা ত্রুটি-বিচ্যুতি ঘটে থাকে তবে তা সর্বসমক্ষে তুলে ধরা সংবাদপত্রের দায়িত্ব। একদিকে যেমন সংবাদমাধ্যমের অধিকার রয়েছে সমালোচনা করার, অন্যদিকে তেমনই ইতিবাচক সংবাদ পরিবেশন করাও তাদের দায়িত্ব ও কর্তব্যের মধ্যে পড়ে।
শ্রী মোদী বলেন, ভারতের রয়েছে এক সমৃদ্ধ ঐতিহ্য, আলোচনা ও বিতর্কের মধ্য দিয়ে যার ধারা আজও বহমান। বহু সহস্র বছর ধরেই সুস্থ বিতর্ক, সুস্থ সমালোচনা এবং সঠিক যুক্তি-তর্ককে আমাদের সমাজ ব্যবস্থার একটি অংশ রূপে আমরা মনে করে আসছি। এমনকি বহু কঠিন সামাজিক বিষয়কেও আমরা সুস্থ আলোচনার টেবিলে নিয়ে এসেছি। এই বিষয়টিকে আরও জোরদার করে তোলা প্রয়োজন।
প্রসঙ্গত উল্লেখ্য, একটি সাপ্তাহিক রূপে মুম্বাই সমাচার-এর সূচনা ১৮২২-এর পয়লা জুলাই। এর প্রতিষ্ঠাতা শ্রী ফারদানজি মার্জবানজি। পরে ১৮৩২ সালে এটি একটি দৈনিক পত্রিকা হিসেবে আত্মপ্রকাশ করে। গত ২০০ বছর ধরে এই সংবাদপত্রটি প্রকাশিত হয়ে আসছে।
PG/SKD/DM/
(
পর্যটনমন্ত্রক
কেন্দ্রীয় পর্যটন মন্ত্রক দেখো আপনা দেশ প্রচারাভিযানের আওতায় আয়োজিত “ভারতের মহিলা-পরিবর্তনের গতি” শীর্ষক ৪০তম ওয়েবিনার
নয়াদিল্লী, ৬ জুলাই, ২০২০
কেন্দ্রীয় পর্যটন মন্ত্রক দেখো আপনা দেশ ওয়েবিনার সিরিজের আওতায় “ভারতের মহিলা-পরিবর্তনের গতি” শীর্ষক ৪০ তম ওয়েবিনারের আয়োজন করেছিল। এই ওয়েবিনারের মাধ্যমে মহিলাদের বাইক চালানোর রোমাঞ্চকর অভিজ্ঞতার কথা তুলে ধরা হয়েছিল। ভারতের দু-জন উৎসাহী মহিলা বাইক চালিকা ,যাঁরা ভ্রমণ বিষয়ে অভিজ্ঞতার কথা ব্যক্ত করেন এই ওয়েবিনারে।
কেন্দ্রীয় পর্যটন মন্ত্রকের অতিরিক্ত মহানির্দেশক রুপিন্দর ব্রার ভারতের মহিলা বাইক চালকদের সুরক্ষা, মোটর বাইকের মাধ্যমে ভারতে বহু প্রাকৃতিক দৃশ্য অনুসন্ধান, ভ্রমণ এবং কোনো বাধা ছাড়াই দেশে নারীদের বাইক চালানোর বিষয়ে উৎসাহী করে তোলার ক্ষেত্রে বক্তব্য রাখেন। দেখো আপনা দেশ ওয়েবিনার সিরিজে 'এক ভারত শ্রেষ্ঠ ভারতে'র অধীনে ভারতের সমৃদ্ধশালী বৈচিত্র্যকে তুলে ধরতেই এই উদ্যোগ নেওয়া হয়েছিল।
অধিবেশনের শুরুতে ভারতে মহিলা বাইক চালিকা হিসেবে পরিচিত ব্যক্তিত্বরা তাঁদের বাইক ভ্রমণের অভিজ্ঞতার কথা তুলে ধরেন। তাদের এক জন হলেন জয় ভারতী ,যিনি তেলেঙ্গানা রাজ্যের বাসিন্দা। তিনি পেশায় একজন স্থপতিকার। এখন মুভিং উইম্যান নামে একটি অলাভজনক সংস্থা পরিচালনার কাজ করেন। সেখানে মহিলাদের বাইক চালানো শেখানো হয়। তিনি এই ওয়েবিনারে মহিলাদের বাইক চালানোর অভিজ্ঞতার কথা তুলে ধরেন। জয় ভারতী দেশের সীমানা পেরিয়ে বাইকে করে মার্কিন যুক্তরাষ্ট্র ও থাইল্যান্ড ভ্রমণের কথাও অনুষ্ঠানে জানান। হায়দ্রাবাদের আরেক বাইক চালিকা ক্যান্ডিডা লুইস জানিয়েছেন ২০১৫ সালে বাইকে চেপে ৩২ হাজার কিলোমিটার পাড়ি দিয়েছিলেন এবং ৭ মাসে ২২টি রাজ্য ভ্রমণ করেছিলেন। জয় ভারতী এবং ক্যান্ডিডা উভয়ে দেশ ও বিদেশে রোমাঞ্চকর দুঃসাহিক ভ্রমণের কথা ওয়েবিনার তুলে ধরেন। এর পাশাপাশি বাইক ভ্রণমের সময় সুরক্ষা সরঞ্জাম সঙ্গে রাখার পরামর্শ দেন তাঁরা। ট্রাফিকের নিয়ম মেনে চলা উচিত বলেও তাঁরা জানান। মহিলাদের ঘরে আবদ্ধ না থেকে নিজের দেশের সৌন্দর্য্য উপভোগ করার জন্য বাইকে চেপে ভ্রমণ করার পরামর্শ দেন তাঁরা।
এখন থেকে ওয়েবিনারগুলি দেখা যাবে পর্যটন মন্ত্রকের নিম্নলিখিত মাধ্যমে।সে গুলি হল-
আগামী ১১ই জুলাই শনিবার "উত্তরাখন্ড যোগের গন্তব্য হিসেবে পরিচিত" শীর্ষক পরবর্তী ওয়েবিনারের আয়োজন করা হয়েছে।
CG/SS/NS
(Visitor Counter : 140
বিজ্ঞানওপ্রযুক্তিমন্ত্রক
২০২০ সালের বিজ্ঞান, প্রযুক্তি ও উদ্ভাবন নীতি নিয়ে ডাঃ হর্ষ বর্ধন প্রবাসী ভারতীয় বৈজ্ঞানিকদের সঙ্গে আলোচনা করেছেন
নতুন দিল্লি, ০৮ নভেম্বর, ২০২০
কেন্দ্রীয় বিজ্ঞান ও প্রযুক্ত, ভূ-বিজ্ঞান এবং স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন নতুন দিল্লিতে শনিবার ২০২০ সালের বিজ্ঞান, প্রযুক্তি ও উদ্ভাবন নীতি নিয়ে অত্যন্ত দক্ষ প্রবাসী ভারতীয় বিজ্ঞানীদের সঙ্গে ভিডিও কনফারেন্সের মাধ্যমে বৈঠক করেছেন। কেন্দ্রের মুখ্য বিজ্ঞান উপদেষ্টা অধ্যাপক কে. বিজয় রাঘবন, বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা, স্বাস্থ্য ক্ষেত্রে জৈব প্রযুক্তি নীতির পরামর্শদাতা ডঃ বিজয় চাউথাইওয়ালে, বিদেশ মন্ত্রকের অতিরিক্ত সচিব শ্রীমতী রেণু পাল সহ বিশ্বের বিভিন্ন দেশে বসবাসকারী ভারতীয় বিজ্ঞানীরা এই বৈঠকে উপস্থিত ছিলেন।
ডাঃ হর্ষ বর্ধন জানিয়েছেন, কোভিড-১৯ মহামারীর প্রেক্ষিতে উদ্ভুত সঙ্কটে ভারত যুগান্তকারী নীতি প্রণয়নে উদ্যোগী হয়েছে। কোভিডের ফলে বিশ্বে বিভিন্ন ক্ষেত্রে পরিবর্তন এসেছে। প্রবাসী ভারতীয় বিজ্ঞানীদের কাছ থেকে নতুন বিজ্ঞান প্রযুক্তি ও উদ্ভাবন নীতির বিষয়ে তিনি পরামর্শ চেয়েছেন।
মন্ত্রী জানিয়েছেন, সম্প্রতি বৈভব শীর্ষ সম্মেলনে ‘প্রবাস’ নামে একটি প্ল্যাটফর্ম তৈরি করা হয়েছে, যার সাহায্যে সরকার সংশ্লিষ্ট সকলের সঙ্গে আলাপ আলোচনা করতে পারবে। ডাঃ হর্ষ বর্ধন বিদেশে বসবাসরত ভারতীয় বিজ্ঞানীদের বিপুল সম্ভাবনাকে এতদিন কাজে লাগানো হয়নি বলে উল্লেখ করেছেন। দেশের প্রযুক্তির উন্নয়ন ও উদ্ভাবনে প্রবাসী ভারতীয় বিজ্ঞানীরা গুরুত্বপূর্ণ ভূমিকা রাখতে পারেন বলে তিনি জানিয়েছেন। ভারতীয় তথ্য প্রযুক্তি ও জৈব প্রযুক্তি শিল্পে বিপুল দক্ষ প্রবাসী ভারতীয়রা গুরুত্বপূর্ণ ভূমিকা পালন করতে পারেন। নোবেল পুরস্কার বিজয়ী ভারত রত্ন অধ্যাপক সি.ভি. রামনের জন্মদিনে মন্ত্রী তাঁকে শ্রদ্ধা জানিয়েছেন। তিনি বলেছেন, আন্তর্জাতিক স্তরে ভারত বিজ্ঞান, প্রযুক্তি ও উদ্ভাবন ক্ষেত্রে অগ্রণী ভূমিকা পালন করছে। বিদেশে বসবাসরত ভারতীয়দের সাহায্যে দেশের অর্থনৈতিক ও বিজ্ঞান চর্চার ক্ষেত্রে গতি আনার উদ্যোগ নেওয়া হয়েছে। মন্ত্রী বলেছেন, প্রবাসে বসবাসরত ভারতীয় বৈজ্ঞানিকেরা সব থেকে প্রাণবন্ত সম্প্রদায়। এদেশের উন্নয়নে তাঁদের ভূমিকা গ্রহণের যথেষ্ট সম্ভাবনা আছে। এর মাধ্যমে শুধু দেশের উন্নতিই হবে না, সারা বিশ্ব এর ফলে উপকৃত হবে। ২০২০ সালের বিজ্ঞান প্রযুক্তি ও উদ্ভাবন নীতিতে বিকেন্দ্রীকরণের ওপর গুরুত্ব দেওয়া হচ্ছে। এখানে তৃণমূল স্তর থেকে বিভিন্ন উদ্যোগ গ্রহণ করে উপরে উঠে আসা হবে।
পরস্পরের সঙ্গে সম্পৃক্ত চারটি বিষয়ের উপর ভিত্তি করে, ২১টি বিষয় ভিত্তিক গবেষক দল এবং বিশেষজ্ঞদের পরামর্শক্রমে এই নীতি তৈরি করা হচ্ছে।
নির্বাচনকমিশন
ভারতের নির্বাচন কমিশন  ২১ মে বিধানসভার সদস্য বিধায়কদের দ্বারা নির্বাচিত মহারাষ্ট্র আইন/বিধান পরিষদ'এর  দ্বিবার্ষিক নির্বাচন করানোর সিদ্ধান্ত নিয়েছে
নতুন দিল্লি, ১মে,২০২০
ভারতের নির্বাচন কমিশন আজ মহারাষ্ট্রে রাজ্যের বিধায়কদের দ্বারা নির্বাচিত আইন/বিধান পরিষদ'এর  ৯ টি শূন্য আসনের জন্য দ্বিবার্ষিক নির্বাচন পরিচালনা সংক্রান্ত সম্ভাব্য সববিষয় পর্যালোচনা করেছে। মুখ্য নির্বাচন কমিশনার শ্রী সুনীল অরোরা, নির্বাচন কমিশনার শ্রী অশোক লাভাসা এবং নির্বাচন কমিশনার শ্রী সুশীল চন্দ্র ভিডিও কনফারেন্সের মাধ্যমে এই বৈঠক করেন।
মহারাষ্ট্রে বিধায়কদের দ্বারা নির্বাচিত এমএলসির ৯টি আসনের মেয়াদ গত ২৪ এপ্রিল শেষ হয়েছে। নির্বাচন কমিশন গত ২০ এপ্রিল কোভিড-১৯ পরিস্থিতি বিবেচনা করে পরবর্তী আদেশ না দেওয়া অবধি নির্বাচন স্থগিতের জন্য 324 ধারায় একটি নির্দেশিকা জারি করে।
নির্বাচন কমিশন গত ৩০ এপ্রিল মহারাষ্ট্রের মুখ্যসচিবের কাছ থেকে একটি চিঠি পেয়েছে। সেখানে মহামারী নিয়ন্ত্রণে আনার জন্য বিভিন্ন ব্যবস্থা গ্রহণের বিষয়টি মুখ্যসচিব উল্লেখ করেছেন।মুখ্যসচিব তার চিঠিতে জানিয়েছেন রাজ্য সরকারের মূল্যায়নের ভিত্তিতে বিধায়ক দ্বারা এমএলসির ৯টি আসনে নির্বাচন অনুষ্ঠিত হতে পারে। নিরাপদ পরিবেশে সামাজিক দূরত্ব বজায় রেখে স্বাস্থ্য বিধি মানা সহ অন্যান্য বিষয়গুলি সুনিশ্চিত করতে রাজ্য সরকার যথাযথ ব্যবস্থা গ্রহণ করবে বলেও কমিশনকে আশ্বস্ত করা হয়।
রাজ্যে নির্বাচন পরিচালনা সম্ভব এবং এ বিষয়ে নির্দেশ জারি করার অনুরোধ জানিয়ে কমিশনের কাছে গত ৩০ শে এপ্রিল মহারাষ্ট্রের রাজ্যপাল একটি চিঠি লিখেছেন। এই প্রসঙ্গে মহারাষ্ট্রের রাজ্যপাল আরও উল্লেখ করেছেন যে ,শ্রী উদ্ধব বালসাহেব ঠাকরে ২০১৯'র ২৮ শে নভেম্বর, মহারাষ্ট্রের মুখ্যমন্ত্রী হিসাবে শপথ নিয়েছিলেন এবং এও উল্লেখ করেন যে ,সাংবিধানিক আইন অনুসারে তাকে মহারাষ্ট্র বিধানসভা বা আইনসভার সদস্য হতে হবে ছয় মাসের মধ্যে অর্থাৎ ২৭ মে'র আগে। তাই পুরো পরিস্থিতি বিবেচনা করে নির্বাচন কমিশনকে নির্বাচন অনুষ্ঠানের দিনক্ষণ স্থির করার জন্য অনুরোধ করেন তিনি ।
বিভিন্ন রাজনৈতিক দল - মহারাষ্ট্র বিধানমণ্ডল কংগ্রেস পক্ষ, শিবসেনা বিধি মন্ডলপক্ষ এবং, রাষ্ট্রবাদী কংগ্রেস পার্টি উক্ত নির্বাচন পরিচালনার জন্য কমিশনকে অনুরোধ করে। একই সঙ্গে কমিশন এই ধরনের অপ্রত্যাশিত পরিস্থিতিতে অতীত নজিরগুলি পর্যালোচনা করেছে।
এই সমস্ত বিষয় বিবেচনার পরে কমিশন মহারাষ্ট্রে উক্ত দ্বিবার্ষিক নির্বাচন পরিচালনা করার সিদ্ধান্ত নিয়েছে।
কমিশন জানিয়েছে--
বিঞ্জপ্তি জারি-- ৪ মে
মনোনয়ন পত্র জমা দেওয়ার শেষ তারিখ --১১মে
মনোনয়ন পত্রগুলি পরীক্ষা করে দেখা হবে--১২মে
মনোনয়ন পত্র প্রত্যাহারের শেষ দিন --১৪মে
নির্বাচনের দিন---২১মে
ভোটদানের সময়--- সকালে ৯টা থেকে বিকেল ৪
ভোট গণনা---২১মে
নির্বাচন প্রক্রিয়া সম্পন্ন করতে হবে ২৭মে'র মধ্যে।
নির্বাচন ব্যবস্থা পরিচালনা সময় কোভিড -১৯ সম্পর্কিত নির্দিষ্ট নির্দেশাবলী মেনে চলা হচ্ছে কিনা তা নিশ্চিত করতে কমিশন মুখ্য সচিবকে রাজ্যের একজন কর্মকর্তা নিয়োগ করার নির্দেশ দিয়েছে।
কমিশন এই নির্বাচনের জন্য পর্যবেক্ষক হিসাবে মহারাষ্ট্রের মুখ্য নির্বাচনী আধিকারিককে নিযুক্ত করেছে।
(CG/SS
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৭ কোটি ৯৫ লক্ষ ছাড়িয়েছে
১২-১৪ বছর বয়সীদের ২ কোটি ৭০ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১৫ হাজার ৩৬৩ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৪৮৩
জাতীয় স্তরে সুস্থতার হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার ০.৫৮ শতাংশ
নয়াদিল্লি, ২৬ এপ্রিল, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮৭ কোটি ৯৫ লক্ষ ৭৬ হাজার ৪২৩।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ২ কোটি ৭০ লক্ষ ৯৬ হাজার ৯৭৫টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ প্রিকশন ডোজ দেওয়া শুরু হয়েছে। এ পর্যন্ত ১৮-৫৯ বছর বয়সীদের ৪ লক্ষ ৬৮ হাজার ২১১টি ডোজ দেওয়া হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৪,৮২৩
১,০০,১৩,০৮৬
৪৭,১৫,৯৪৮
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১৫,১২৯
১,৭৫,৩৩,৫৮৩
৭৪,০২,৬১৯
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
২,৭০,৯৬,৯৭৫
৩৭,২৭,১৩০
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৮২,০৩,৮৬৫
৪,১৫,৬৭,১১৩
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৫৫,৩৩,৮২০
৪৭,৬০,৬৮,৫২২
১,০২,৭০২
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,২৮,৯০,১৯৬
১৮,৭৪,৯৭,০২৬
৩,৬৫,৫০৯
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৮,৪৩,৮৩৩
১১,৬৮,০৪,৭০৪
১,৪৩,৮৯,৮৪০
|
|
|
|
প্রিকশন ডোজ
|
|
২,৬৯,৭৬,৬১৮
|
|
মোট
|
|
|
|
১,৮৭,৯৫,৭৬,৭৪৩
দেশে সুস্পষ্টভাবে করোনায় আক্রান্তের সংখ্যা বর্তমানে ১৫ হাজার ৬৩৬ হয়েছে, যা মোট আক্রান্তের ০.০৪ শতাংশ।
একইভাবে জাতীয় স্তরে সুস্থতার হার বর্তমানে ৯৮.৭৫ শতাংশ। দেশে গত ২৪ ঘণ্টায় সুস্থ হয়েছেন ১ হাজার ৯৭০ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৫ লক্ষ ২৩ হাজার ৩১১।
দেশে গত ২৪ ঘণ্টায় নতুন করে আক্রান্ত হয়েছেন ২ হাজার ৪৮৩ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ৪৯ হাজার ১৯৭টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৮৩ কোটি ৫৪ লক্ষ ৬৯ হাজার ১৪।
দেশে সাপ্তাহিক ও দৈনিক-ভিত্তিতে আক্রান্তের হার লাগাতার নিম্নমুখী। সাপ্তাহিক-ভিত্তিতে আক্রান্তের হার বর্তমানে ০.৫৮ শতাংশ। একইভাবে, দৈনিক আক্রান্তের হার দাঁড়িয়েছে ০.৫৫ শতাংশ।
(CG/SS/SB
বিজ্ঞানওপ্রযুক্তিমন্ত্রক
আইআইএ-র বিজ্ঞানীরা নতুন লিথিয়ামে ভরপুর লাল নক্ষত্রের সঙ্গে নক্ষত্রমন্ডলে লিথিয়ামের প্রাচুর্য্যের যোগ খুঁজে পেলেন
নতুন দিল্লি, ১৯ এপ্রিল, ২০২০
বিজ্ঞান ও প্রযুক্ত দপ্তরেরস্বায়ত্ত্বশাসিত সংস্থা ইন্ডিয়ান ইনস্টিটিউট অফ আস্ট্রোফিজিক্স -র গবেষকরা প্রচুর লিথিয়াম সমৃদ্ধ বিশালাকৃতির নক্ষত্রের সন্ধান পেয়েছেন। এর থেকে স্পষ্ট যে নক্ষত্রে উৎপন্ন লিথিয়ামের কারণে নক্ষত্রমন্ডলীতে এর এত প্রাচুর্য্য। যে সমস্ত নক্ষত্রের মধ্যে হিলিয়াম জ্বলছে, তার সঙ্গে লিথিয়ামের প্রাচুর্য্যের বিষয়টির যোগসূত্র গবেষকরা গড়ে তুলতে সক্ষম হয়েছেন। হিলিয়ামের দহনের ফলে বিশালাকৃতির নক্ষত্রগুলো লাল বর্ণ ধারণ করে। গবেষকরা হিলিয়াম দহন এবং লিথিয়ামের প্রাচুর্য্যের মধ্যে যোগসূত্র স্থাপন করার ফলে বড় আকারের এই লাল রং-এর নক্ষত্রগুলির রূপান্তরের একটি নতুন দিক উন্মোচিত হল।
লিথিয়াম হল বিগব্যাং-এর নিউক্লিয়াসের সংশ্লেষণের ফলে উৎপাদিত একটি মৌলিক যৌগ। লিথিয়াম ছাড়া বিগব্যাং-এ নিউক্লিয়াসের সংশ্লেষ থেকে হাইড্রোজেন এবং হিলিয়ামও পাওয়া যায়। যদিও গবেষকরা দেখেছেন, লিথিয়াম নক্ষত্রমন্ডলীতে প্রচুর পরিমাণে থাকা সত্ত্বেও নতুন নক্ষত্রগুলির মধ্যে লিথিয়ামের পরিমাণ পুরনো নক্ষত্রগুলির থেকে ৪ গুণ বেশি। এরফলে নক্ষত্রগুলির মধ্যে অবস্থিত বিগব্যাং-এর নিউক্লিয়াসগুলি লিথিয়াম সমৃদ্ধ হওয়ার বিষয়টিতে গবেষকরা নতুন একটি দিক খুঁজে পেয়েছেন।
বিগব্যাং-এর মধ্যে বিভিন্ন রাসায়নিক বিক্রিয়ার ফলে উচ্চশক্তি সম্পন্ন মহাজাগতিক রশ্মি বেরিয়ে আসে, যার মধ্যে কার্বনের মতন ভারী নিউক্লিয়াসযুক্ত মৌলও থাকে। কার্বন ছাড়াও লিথিয়ামের মতন হালকা যৌগের উপস্থিতিরও সেখানে প্রমাণ পাওয়া যায়। এর অর্থ যে সব নক্ষত্র সদ্য সৃষ্টি হয়েছে, সেগুলিতে প্রচুর লিথিয়াম থাকে এবং সময়ের সঙ্গে সঙ্গে এই লিথিয়াম আস্তে আস্তে পুড়ে যায়।
গবেষকরা এই রূপান্তরের বিষয়টি হাজার হাজার নক্ষত্রের মধ্যে বিশ্লেষণ করে দেখেছেন। যে সব নক্ষত্রে হাইড্রোজেন পরিবর্তিত হয়ে হিলিয়ামে রূপান্তরিত হয়েছে এবং সেই হিলিয়াম পুড়ে গিয়ে তার ছাই ঐ নক্ষত্রের মধ্যে পাওয়া গেছে, তার কারণের বিষয়ে একটি পরিস্কার ছবি এরফলে তাঁরা তুলে ধরতে পেরেছেন। একটি নির্দিষ্ট চাপ এবং অভিকর্ষের মধ্যে থাকা হাইড্রোজেনে এমন একটি কম্পাঙ্ক সৃষ্টি হয়, যার ফলেই এই পরিবর্তনগুলি ঘটে।
আইআইএ-র গবেষকরা প্রথমবারের মতন দেখালেন, যে সমস্ত নক্ষত্রে হিলিয়ামের দহন হয়, সেখানে প্রচুর পরিমাণে লিথিয়াম পাওয়া যাচ্ছে। এরফলে গ্রহের আয়তন বৃদ্ধির অথবা নিউক্লিয়াসের সংশ্লেষ সম্পর্কিত বিভিন্ন তত্ত্বের যৌক্তিকতা নিয়ে প্রশ্ন উঠছে। কারণ হিলিয়াম সমৃদ্ধ বড় বড় নক্ষত্রগুলির কেন্দ্রস্থলে হিলিয়ামের দহন না হলেও তার মধ্যে রূপান্তর ঘটার প্রমাণ পাওয়া যাচ্ছে যার ফলে আগের তত্ত্বগুলি এক্ষেত্রে প্রযোজ্য হচ্ছে না।
(CG/CB
রাষ্ট্রপতিরসচিবালয়
প্রেস বার্তা
নয়াদিল্লী, ৭ নভেম্বর, ২০২০
শ্রী যশবর্ধন কুমার সিনহা আজ কেন্দ্রীয় তথ্য কমিশনের মুখ্য তথ্য কমিশনার হিসেবে আজ শপথগ্রহণ করেছেন। সকাল ১০টায় রাষ্ট্রপতি ভবনে রাষ্ট্রপতি শ্রী রামনাথ কোবিন্দ তাঁকে শপথবাক্য পাঠ করান।
CG/SS/NS
(
কর্মী, জন-অভিযোগএবংপেনশনমন্ত্রক
সরকারি কর্মীদের জন্য বাধ্যতামূলক অবসর
নয়াদিল্লি, ৫ ডিসেম্বর, ২০১৯
বিভিন্ন মন্ত্রক/দপ্তর/সিসিএ-র সংশোধনের অনুরোধ মোতাবেক বিভিন্ন মন্ত্রক/দপ্তর/সিসিএ-র দেওয়া তথ্য অনুযায়ী, ২০১৪-র জুলাই থেকে ২০১৯-এর অক্টোবরের মধ্যে FR56-এর সংস্থানের প্রয়োগ হয়েছে বিভিন্ন মন্ত্রক ও দপ্তরের ৯৬ জন গ্রুপ ‘এ’ আধিকারিক এবং ১২৬ জন গ্রুপ ‘বি’ আধিকারিকের বিরুদ্ধে।
বর্তমানে সরকারি কর্মীদের অবসরের বয়স ৬০ বছরের নিচে কমানোর কোন প্রস্তাব সরকারের কাছে নেই।
অবসরের বয়স হলে অবসরের সময় নির্দিষ্ট অবসর ভাতার ওপর সরকারি কর্মীর পুনর্নিয়োগে কোন প্রভাব পড়বে না।
কর্মীবর্গ ও প্রশিক্ষণ দপ্তর সমস্ত মন্ত্রক এবং দপ্তরকে ডিপার্টমেন্টাল প্রোমোশন কমিটির  বৈঠক নিয়মিত করার জন্য চাপ দিয়েছে যাতে প্যানেল তৈরি করা যায়। এর ফলে এক বছরের মধ্যে হওয়া শূন্যপদে পদোন্নীত করা যাবে। মন্ত্রক এবং দপ্তরগুলিকে আরও পরামর্শ দেওয়া হয়েছে যাতে তারা বর্তমান শূন্যপদ এবং ভবিষ্যতে হতে যাওয়া শূন্য পদে নিয়োগ অনেক আগেই সেরে ফেলতে পারেন তার জন্য নথিপত্র তৈরি করতে।
রাজ্যসভায় আজ এক প্রশ্নের লিখিত জবাবে জানিয়েছেন উত্তর-পূর্বাঞ্চল উন্নয়ন মন্ত্রক , প্রধানমন্ত্রীর দপ্তর, কর্মীবর্গ, জন-অভিযোগ ও পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং।
CG/AP/DM
(Visitor Counter : 74
কেন্দ্রীয়মন্ত্রিসভা
নাজাফগড়ে ১০০ শয্যার হাসপাতাল নির্মাণে কেন্দ্রীয় মন্ত্রিসভার সায়
নয়াদিল্লি, ০২ মে, ২০১৮
নতুন দিল্লির নাজাফগড়ে ৯৫ কোটি টাকা ব্যয় করে একটি ১০০ শয্যার হাসপাতাল নির্মাণের প্রস্তাব অনুমোদন করল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে আজ মন্ত্রিসভার বৈঠকে এই প্রস্তাব মঞ্জুর করে জানানো হয় যে নাজাফগড় এলাকার ৭৩টি গ্রামের ১৩ লক্ষ ৬৫ হাজার মানুষের কল্যাণে সেখানকার গ্রামীণ স্বাস্হ্যকেন্দ্রের জমিতে ২ বছরের মধ্যে এই হাসপাতালের নির্মাণ কাজ শেষ করা হবে।
হাসপাতালটি চালু হলে মহিলা ও শিশু সহ স্হানীয় মানুষের স্বাস্হ্য পরিষেবার বহুদিনের অভাব পূরণ হবে। হাসপাতালে মেডিসিন, স্ত্রীরোগ, শিশুরোগ ও শল্য চিকিৎসার চারটি পূর্ণ বিভাগ থাকবে। এছাড়া ব্লাডব্যাঙ্ক, রোগনির্ণয় ব্যবস্হা, জেনারেল মেডিসিনের বর্হিবিভাগ, শল্য বিভাগ, দন্ত চিকিৎসা, ইএনটি, চোখ, অডিওমেট্রি এবং শিশুরোগ বিভাগে চিকিৎসার জন্য ৩০ জন ডাক্তার ও ৪০ জন নার্সকে নিয়োগ করা হবে। আরও ৫০ জন স্বাস্হ্যকর্মীকেও নিয়োগ করা হবে।
আগামী ২০২০-র মে মাসের মধ্যে হাসপাতালের প্রতিটি বিভাগ চালু করা যাবে বলে আশা করা হচ্ছে।
CG /SC/NS/…
(Visitor Counter : 77
শ্রমওকর্মসংস্থানমন্ত্রক
কর্মক্ষেত্রে সুরক্ষা, স্বাস্হ্য ও কাজের পরিবেশ সংক্রান্ত বিল ২০১৯ সম্পর্কে সংসদীয় স্হায়ী কমিটি মতামত আহ্বান করল
নয়াদিল্লি, ০৮ নভেম্বর, ২০১৯
কর্মক্ষেত্রে সুরক্ষা, স্বাস্হ্য ও কাজের পরিবেশ সংক্রান্ত বিল ২০১৯ লোকসভায় পেশ করার পর তা খতিয়ে দেখার জন্য সভার অধ্যক্ষের পক্ষ থেকে প্রতিটি শ্রম বিষয়ক সংসদীয় স্হায়ী কমিটির কাছে পাঠানো হয়েছে। এই কমিটির প্রধান হলেন সাংসদ শ্রী ভার্তুহরি মহতাব। কমিটির পক্ষ থেকে সিদ্ধান্ত নেওয়া হয়েছে এই বিল সম্পর্কে সাধারণ মানুষের পাশাপাশি অসরকারি সংগঠন, বিশেষজ্ঞ, সংশ্লিষ্ট অন্যান্য পক্ষ এবং প্রতিষ্ঠানগুলির কাছ থেকেও মতামত বা পরামর্শ আহ্বান করা হবে।
মতামত বা পরামর্শ অথবা কমিটির কাছে উপস্হিত হয়ে মৌখিক বক্তব্য জানানোর জন্য লোকসভার ওয়েবসাইট https://www.loksabha.nic.in দেখতে অনুরোধ করা হচ্ছে।
CG/ BD /NS
(Visitor Counter : 63
প্রধানমন্ত্রীরদপ্তর
কর্ণাটকের রাজ্যোৎসব দিবসে প্রধানমন্ত্রীর শুভেচ্ছা
নয়াদিল্লি, ০১ নভেম্বর, ২০১৯
প্রধানমন্ত্রী শ্রী নরেন্দ্র মোদী কর্ণাটকের রাজ্যোৎসব দিবসে রাজ্যবাসীকে শুভেচ্ছা জানিয়েছেন। ১৯৫৬ সালের পয়লা নভেম্বর রাজ্য পুনর্গঠন আইন অনুসারে এই রাজ্যটি গঠিত হয়।
প্রধানমন্ত্রী দেশের প্রগতিতে এই রাজ্যের নজিরবিহীন অবদানের জন্য শুভেচ্ছা জানিয়েছেন।
প্রধানমন্ত্রী বলেন, “ভারতের প্রগতিতে কর্ণাটকের নজিরবিহীন অবদানের জন্য কর্ণাটক রাজ্যোৎসব দিবস পালন করা হয়। এই রাজ্যের প্রাকৃতিক সৌন্দর্য এবং জনগণের আন্তরিকতা সুবিদিত। কর্ণাটকের ভবিষ্যত উন্নয়ন কামনা করি”।
SSS/CB/SB
(Visitor Counter : 33
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ৩০ এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৮ কোটি ৮৯ লক্ষ টিকা দেওয়া হয়েছে।
দেশে চিকিৎসাধীন সংক্রমিতের সংখ্যা বর্তমানে ১৮ হাজার ৬৮৪।
দেশে বর্তমানে করোনায় আক্রান্তের হার মোট আক্রান্তের ০.০৪ শতাংশ।
কোভিড মুক্তের হার বর্তমানে ৯৮.৭৪ শতাংশ।
দেশে গত ২৪ ঘণ্টায় সুস্থ হয়েছেন ২ হাজার ৭৫৫ জন। এখনও পর্যন্ত সুস্থ হয়ে উঠেছেন ৪ কোটি ২৫ লক্ষ ৩৩ হাজার ৩৭৭।
দেশে গত ২৪ ঘণ্টায় নতুন করে আক্রান্ত ৩ হাজার ৬৮৮ জন।
দৈনিক সংক্রমণের হার ০.৭৪ শতাংশ।
সাপ্তাহিক সংক্রমণের হার ০.৬৬ শতাংশ।
এখনও পর্যন্ত নমুনা পরীক্ষা হয়েছে ৮৩ কোটি ৭৪ লক্ষ।
গত ২৪ ঘণ্টায় ৪ লক্ষ ৯৬ হাজার ৬৪০টি নমুনা পরীক্ষা হয়েছে।
CG/CB/SB
(Visitor Counter : 59
যুবওক্রীড়াবিষয়কমন্ত্রক
ক্রীড়াবিদদের প্রতিভা বিকাশের কর্মসূচি
নয়াদিল্লি, ১১ জুলাই, ২০১৯
‘ক্রীড়া’ রাজ্যের আওতাধীন বিষয় বলে গ্রামাঞ্চলের ক্রীড়াবিদদের প্রতিভার বিকাশ সংক্রান্ত কর্মসূচি রূপায়ণ এবং তাঁদের জাতীয় ও আন্তর্জাতিক ক্রীড়ানুষ্ঠানগুলিতে অংশগ্রহণের জন্য সহায়তার দায়িত্ব বর্তায় রাজ্য ও কেন্দ্রশাসিত অঞ্চলের সরকারগুলি ওপর। রাজ্যস্তরের এই প্রয়াসে তাদেরকে জাতীয় ক্রীড়া ফেডারেশন, স্পোর্টস অথরিটি অফ ইন্ডিয়ায় প্রশিক্ষণ গ্রহণ ও ‘খেলো ইন্ডিয়া’ প্রকল্পের মাধ্যমে সহায়তা প্রদান করে থাকে কেন্দ্রীয় সরকার।
‘খেলো ইন্ডিয়া’ কর্মসূচির আওতাধীন ‘ক্রীড়া প্রতিভার সন্ধান ও বিকাশ’ কর্মসূচিতে দেশের গ্রামাঞ্চল ও জেলাগুলি থেকে বিভিন্ন ধরনের ক্রীড়ার সম্ভাবনাময় ক্রীড়াবিদদের চিহ্নিত করে তাঁদের বিকাশের জন্য ৮ বছর সময়কালের জন্য বার্ষিক ৫ লক্ষ টাকা আর্থিক সহায়তা প্রদান করা হয়। ‘খেলো ইন্ডিয়া’ প্রকল্পের আওতায় এখনও পর্যন্ত ২,৪৩৭ জন প্রতিভাবান ক্রীড়াবিদকে চিহ্নিত করে সহায়তা প্রদান করা হচ্ছে।
লোকসভায় এক প্রশ্নের লিখিত জবাবে এই তথ্য জানিয়েছেন যুব বিষয়ক ও ক্রীড়া প্রতিমন্ত্রী  শ্রী কিরেন রিজিজু।
CG/SC/DM
(Visitor Counter : 64